
Comisia pentru buget,

finanţe şi bănci

Bucureşti,   05.02.2003 

Nr. 616

asupra propunerii legislative pentru modificarea O.U.G. nr. 47/2002 privind modificarea şi completarea Legii minelor nr. 61/1998 şi a Legii petrolului nr. 134/1995

AVIZ

Cu adresa nr. 543 din 12 decembrie 2002, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea O.U.G. nr. 47/2002 privind modificarea şi completarea Legii minelor nr. 61/1998 şi a Legii petrolului nr. 134/1995.

In urma examinării, în şedinţa din data de 05.02.2003, Comisia, cu unanimitate de voturi, a hotărât respingerea din următoarele considerente:

Propunerea de majorare a redevenţei miniere ar agrava situaţia agenţilor economici minieri, cu implicaţii negative în reducerea pierderilor, sarcină stabilită prin Programul de Guvernare.

Modificarea art. 30 alin. (2) alin. a) din Legea petrolului nr. 134/1995, în sensul creşterii cuantumului redevenţei petroliere de la 13%, respectiv 13,5 la 20% ar duce la micşorarea considerabilă a duratei de viaţă a acestor zăcăminte, cu impact negativ asupra tuturor ramurilor industriale, în condiţiile în care România nu produce decât 60% din necesarul de ţiţei şi gaze, restul de 40% fiind procurat din import la preţuri mult mai mari decât cele din producţia internă.

La Senat se află în dezbatere proiectul Legii minelor, iniţiat de Guvern şi adoptat de Camera Deputaţilor, şi care prevede un cuantum al redevenţei miniere la nivelul celui din O.U.G.  nr. 47/2002.

PREŞEDINTE,

Prof. dr. Florin Georgescu
SECRETAR,

